**Notă informativă**

**Cu privire la modificarea proiectului Hotărârii Guvernului nr. 259/2013 cu privire la implementarea unor prevederi ale Codului subsolului**

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
|  Proiectul a fost elaborat de Ministerul Mediului |
| **2. Condițiile ce au impus elaborarea proiectului de act normativ și finalitățile urmărite** |
|  Ministerul Mediului, în calitate de autoritate publică centrală în domeniul elaborării și promovării politicilor de protecție și utilizare durabilă a resurselor minerale, a elaborat prezenta hotărâre de Guvern, în vederea ajustării actelor normative în contextul restructurării administrației publice centrale de specialitate, conform prevederilor Hotărârii Guvernului Nr. 591/2023 cu privire la modificarea unor hotărâri ale Guvernului (consolidarea capacității instituționale a Ministerului Mediului), Hotărârii Guvernului nr. 116/2023 cu privire la modificarea unor hotărâri ale Guvernului (restructurarea Ministerului Economiei) în scopul executării art. 3 lit. c) din Hotărârea Parlamentului nr. 29/2023 pentru aprobarea listei ministerelor, finalitatea proiectului va asigura organizarea Comisiei de stat pentru rezervele de substanțe minerale utile. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Prezentul proiect nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
|  Proiectul are ca scop actualizarea componenței Comisiei de stat pentru rezervele de substanțe minerale utile în urma restructurării administrației publice centrale prin Hotărârea Guvernului nr. 116/2023 cu privire la modificarea unor hotărâri ale Guvernului (restructurarea Ministerului Economiei), Hotărârea Parlamentului nr. 29/2023 pentru aprobarea listei ministerelor și Hotărârea Guvernului Nr. 591/2023 cu privire la modificarea unor hotărâri ale Guvernului (consolidarea capacității instituționale a Ministerului Mediului). Urmare a modificărilor propuse, în anexa nr. 2, punctul 8 va avea următorul cuprins: „8. Documentele prezentate de întreprinderea care a efectuat lucrări de explorări geologice, împreună cu avizele concluziilor experților geologi, se examinează la ședințele Comisiei. Ședința Comisiei se consideră deliberativă dacă la ea au fost prezenți nu mai puțin de 2/3 din membrii ei. Membrii Comisiei vor fi înștiințați despre data desfășurării ședinței cu cel puțin 10 zile înainte. Comisia se va întruni trimestrial, sau ori de câte ori este nevoie.” Totodată anexa nr. 3 va avea următorul cuprins: „Anexa nr. 3 la Hotărârea Guvernului Nr. 259/2013**Componența Comisiei de stat pentru rezervele de substanțe minerale utile**Comisia este compusă din 9 membri, delegați de următoarele autorități și instituții:Ministerul Mediului - 2 membri, din care: 1 membru la nivel de Secretar de stat, care va asigura funcția de președinte al Comisiei și 1 membru la nivel de funcționar public din cadrul Secției politici de protecție a solului și subsolului;Agenția pentru Geologie și Resurse Minerale - 4 membri, din care: 1 membru la nivel de conducător al autorității administrative din subordinea ministerului, care va asigura funcția de vicepreședinte al Comisiei, 2 membri la nivel de funcționar public de conducere și 1 membru la nivel de funcționar public de execuție, care va asigura secretariatul Comisiei;Institutul de Geologie și Seismologie din cadrul Universității de Stat din Moldova – 1 membru la nivel de conducere a instituției;Ministerul Infrastructurii și Dezvoltării Regionale - 1 membru la nivel de funcționar public de conducere;Agenția Proprietăți Publice - 1 membru la nivel de funcționar public de conducere.”.  Proiectul Hotărârii de Guvern prevede ca prezenta hotărâre să intre în vigoare la data publicării în Monitorul Oficial al Republicii Moldova în corespundere cu prevederile art. 56 alin. (1) din Legea cu privire la actele normative nr. 100/2017. Astfel, este stringent necesară organizarea de către Comisiei de stat pentru rezervele de substanțe minerale utile, de îndată după publicarea Hotărârii de Guvern se va întruni Comisia pentru examinarea rapoartelor geologice și aprobarea rezervelor de substanțe minerale utile. Este de menționat, că Comisia nu s-a întrunit din lipsă de cvorum și din luna mai anului curent și la moment sau acumulat numeroase rapoarte geologice spre examinare. |
| **5. Fundamentarea economico-financiară** |
|  Realizarea prevederilor proiectului Hotărârii de Guvern în cauză nu necesită careva cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
|  În rezultatul aprobării actului normativ propus, nu va fi necesar abrogarea sau modificarea altor acte normative. |
| **7. Avizarea și consultarea publică a proiectului** |
|  Proiectul hotărârii, a fost plasat pe pagina web <http://www.particip.gov.md/> precum și pagina web a Ministerului Mediului |
| **8. Constatările expertizei anicorupție** |
|  Proiectul hotărîrii urmează a fi supus expertizei anticorupție în cadrul procesului de avizare/expertizare și consultare publică. Informația privind rezultatele expertizeri anticorupție va fi inclusă după recepționarea raportului de expertiză anticorupție. |
| **9. Constatările expertizei de compatibilitate** |
|  Nu necesită. |
| **10. Constatările expertizei juridice** |
|  Proiectul hotărîrii urmează a fi supus expertizei juridice în cadrul procesului de avizare/expertizare și consultare publică. Informația referitoare la concluziile expertizei privind compatibilitatea proiectului cu alte acte normative în vigoare, precum și respectarea normelor de tehnică legislativă va fi inclusă după recepționarea avizului Ministerului Justiției. |
| **11. Constatările altor expertize** |
|  Nu necesită a fi supus. |

**Ministru Iordanca-Rodica IORDANOV**